**П Л А Н УПРАВЉАЊА РИЗИЦИМА**

**ОД ПОВРЕДЕ ПРИНЦИПА РОДНЕ РАВНОПРАВНОСТИ**

**у ПРЕДШКОЛСКОЈ УСТАНОВИ**

 **,,ЛЕПТИРИЋ'' ЛАЈКОВАЦ**

**Лајковац, децембар 2023. године**

На основу члана 19 - 23. Закона о родној равноправности („Службени гласник РС“, број 52/21, даље: Закон), члана 72. Статута Предшколске установе ,,Лептирић'' Лајковац број: 544 од 06.06.2022. године, директор Предшколске установе „Лептирић'' Лајковац, дана 29.12.2023. године, донео је следећи:

**П Л А Н УПРАВЉАЊА РИЗИЦИМА**

**ОД ПОВРЕДЕ ПРИНЦИПА РОДНЕ РАВНОПРАВНОСТИ**

**Уводне напомене**

Родна равноправност подразумева једнака права, одговорности и могућности, равномерно учешће и уравнотежену заступљеност жена и мушкараца у свим областима друштвеног живота, једнаке могућности за остваривање права и слобода, коришћење личних знања и способности за лични развој и развој друштва, једнаке могућности и права у приступу робама и услугама, као и остваривање једнаке користи од резултата рада, уз уважавање биолошких, друштвених и културолошки формираних разлика између мушкараца и жена и различитих интереса, потреба и приоритета жена и мушкараца приликом доношења јавних и других политика и одлучивања о правима, обавезама и на закону заснованим одредбама, као и уставним одредбама.

Дискриминација на основу пола, полних карактеристика, односно рода, јесте свако неоправдано разликовање, неједнако поступање, односно пропуштање (искључивање, ограничавање или давање првенства), на отворен или прикривен начин, у односу на лица или групе лица, засновано на полу, полним карактеристикама, односно роду у: образовној, економској области; области запошљавања, занимања и рада, самозапошљавања; здравственом осигурању и заштити; социјалном осигурању и заштити; области безбедности; екологији; области културе; спорту и рекреацији; као и у другим областима друштвеног живота.

Непосредна дискриминација на основу пола, полних карактеристика, односно рода, постоји ако се лице или група лица, због њиховог пола, полних карактеристика, односно рода, у истој или сличној ситуацији, било којим актом, радњом или пропуштањем, стављају или су стављени у неповољнији положај, или би могли бити стављени у неповољнији положај.

Посредна дискриминација на основу пола, полних карактеристика, односно рода, постоји ако, на изглед неутрална одредба, критеријум или пракса, лице или групу лица, ставља или би могла ставити, због њиховог пола, полних карактеристика, односно рода, у неповољан положај у поређењу са другим лицима у истој или сличној ситуацији, осим ако је то објективно оправдано законитим циљем, а средства за постизање тог циља су примерена и нужна.

Дискриминација на основу пола, полних карактеристика, односно рода постоји ако се према лицу или групи лица неоправдано поступа неповољније него што се поступа или би се поступало према другима, искључиво или углавном због тога што су тражили, односно намеравају да траже заштиту од дискриминације на основу пола, односно рода, или због тога што су понудили или намеравају да понуде доказе о дискриминаторском поступању.

Дискриминацијом на основу пола, полних карактеристика, односно рода, сматра се и узнемиравање, понижавајуће поступање, претње и условљавање, сексуално узнемиравање и сексуално уцењивање, родно заснован говор мржње, насиље засновано на полу, полним карактеристикама, односно роду или промени пола, насиље према женама, неједнако поступање на основу трудноће, породиљског одсуства, одсуства са рада ради неге детета, одсуства ради посебне неге детета у својству очинства и материнства (родитељства), усвојења, хранитељства, старатељства и подстицање на дискриминацију као и сваки неповољнији третман који лице има због одбијања или трпљења таквог понашања.

Дискриминација на основу пола, полних карактеристика, односно рода, забрањена је у односу на: услове за запошљавање и избор кандидата за обављање одређеног посла; услове рада и сва права из радног односа; образовање, оспособљавање и усавршавање; напредовање на послу; отказ уговора о раду.

Не сматрају се дискриминацијом на основу пола, полних карактеристика, односно рода, мере за заштиту материнства и очинства (родитељства), усвојења, хранитељства, старатељства, као и заштита на раду запослених различитог пола, у складу са прописима којима се уређују радни односи и безбедност и здравље на раду, посебне мере уведене ради постизања пуне родне равноправности, заштите и напретка лица, односно групе лица која се налазе у неједнаком положају на основу свог пола, полних карактеристика, односно рода.

Не сматрају се дискриминацијом на основу пола, полних карактеристика, односно рода, посебне мере донете ради отклањања и спречавања неједнаког положаја жена и мушкараца и остваривања једнаких могућности за жене и мушкарце.

Законом се уређује појам, значење и мере политике остваривања и унапређења родне равноправности, као и врсте планских аката у области родне равноправности, надзор над применом Закона и друга питања од значаја за остваривање и унапређење родне равноправности. Наведеним законом се уређују обавезе органа јавне власти, послодаваца и других социјалних партнера да интегришу родну перспективу у области у којој делују.

 Чланом 13. Закона о родној равноправности дефинисане су врсте планских аката, међу које спада и План управљања ризицима од повреде принципа равноправности. План управљања ризицима од повреде принципа родне равноправности представља гаранцију родне перспективе, уродњавања и уравнотежене заступљености полова у поступањима органа јавне власти, послодаваца, осигуравајућих друштава, политичких странака, синдикалних организација и других организација и удружења.

 **Правни оквир**

-Устав Републике Србије („Сл. гласник РС“, бр. 98/2006);

-Закон о родној равноправности („Сл. гласник РС“, бр. 52/2021);

-Закон о забрани дискриминације („Сл. гласник РС“, бр. 22/2009 и 52/2021);

-Закон о раду („Сл. гласник РС“, бр. 24/05, 61/05, 54/09, 32/13, 75/14, 13/17 - Одлука УС, 113/17 и 95/2018 - аутентично тумачење);

-Закон о националном оквиру квалификација Републике Србије („Сл. гласник РС“, бр. 27/18, 6/20, 129/21 - др. закон и 76/2023);

-Правилник о изради и спровођењу плана управљања ризицима од повреде принципа родне равноправности ((сходно Закону о родној равноправности („Службени гласник РС”, број 52/21), члана 17. став 4. и Закону о Влади („Службени гласник РС”, бр. 55/05, 71/05 – испр., 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон), даље: Правилник));

-Статут Предшколске установе „Лептирић'' Лајковац број: 544 од 06.06.2022. године.

**Садржина Плана управљања ризицима**

План управљања ризицима од повреде принципа родне равноправности (даље: План управљања ризицима) представља гаранцију родне перспективе, уродњавања и уравнотежене заступљености полова у радним процесима ПУ „Лептирић'' Лајковац.

Гаранција родне перспективе односи се на узимање у обзир родних разлика, разлика по полу и различитих интереса, потреба и приоритета жена и мушкараца и њихово укључивање у све фазе планирања, припреме, доношења и спровођења одлука, као и обављања радних процеса.

Уродњавање представља средство за остваривање и унапређивање родне равноправности кроз укључивање родне перспективе у све фазе процеса рада Установе.

Уравнотежена заступљеност полова постоји када је заступљеност једног од полова између 40-50% у односу на други пол, а осетно неуравнотежена заступљеност полова постоји када је заступљеност једног пола нижа од 40% у односу на други пол, осим ако посебним законом није другачије прописано.

Приликом израде Плана управљања ризицима полази се од радних процеса у свим областима функционисања Установе..

План управљања ризицима садржи:

-приказ радних процеса који су нарочито изложени ризику за повреду принципа родне равноправности,

-мере за остваривање и унапређивање родне равноправности ;

-резиме

- податке о лицима одговорним за спровођење мера из Плана управљања ризицима.

**1.ОПШТИ ДЕО**

**1.1.Назив**: Предшколска установа „Лептирић'' Лајковац

**Седиште**: Лајковац, ул. Светог Саве бр.9

**Оснивач**: Општина Лајковац

**Порески идентификациони број (ПИБ)**: 101342966

**Матични број**: 07297092

**Шифра делатности**: 85.10

 Лице задужено за родну равноправност је Загорка Шалипур, самостални правни сарадник.

 Директор установе, Мила Лончар Митровић је одговорно лице за спровођење мера из Плана управљања ризицима од повреде принципа родне равноправности.

 Предшколска установа „Лептирић'' Лајковац је правно лице које обавља делатност васпитања и образовања деце предшколског узраста, односно послове јавне службе којима се остварују права грађана у складу са Уставом Републике Србије, Законом, подзаконским актима, Статутом и другим општим актима установе.

 Установа обаваља делатност предшколског васпитања и образовања у седишту установе и ван седишта у Основној школи ,,Димитрије Туцовић'' у Јабучју, где се одвија припремни предшколски програм.

 Издвојено одељење има својство правног лица.

 Установа има наменски грађени објеката у Лајковцу, ул. Светог Саве бр.9 - седиште установе.

 Издвојено одељење је Основна школа ,,Димитрије Туцовић''у Јабучју.

У Установи се запослени распоређују на радна места систематизована Правилником о организацији и систематизацији послова, у складу са њиховом стручном спремом, стеченим знањима и искуством.

У оквиру служби обављају се следећи послови:

 Оргaнизaциoну структуру чинe слeдeћe службе:

1. Служба руковођења,
2. Служба педагошког рада,
3. Служба васпитно-образовног рада и неге деце,

4. Служба општих, правних и кадровских послова, јавних набавки,
5. Служба економско-финансијских, рачуноводствених и послова набавке,
6. Служба техничких послова,
7. Служба исхране,

8. Служба сервирања оброка и одржавања хигијене.

**1.2.Укупан број запослених у Установи је 71**

*Табела 1 Полна структура запослених*

|  |
| --- |
| **ПОЛНА СТРУКТУРА ЗАПОСЛЕНИХ** |
| Жене | Мушкарци | Укупно |
| 67 | 4 | 71 |

*Табела 2 Структура запослених према стеченом нивоу образовања*

 **СТРУКТУРА ЗАПОСЛЕНИХ ПРЕМА НИВОУ ОБРАЗОВАЊУ**

|  |  |  |  |
| --- | --- | --- | --- |
| **Ниво квалификације** | **Укупно** | **Жене** | **Мушкарци** |
| 1. Основна школа | 19 | 18 | 1 |
| 2. Средња стручна спрема  | 15 | 13 | 2 |
| 3. Виша стручна спрема | 14 | 14 | 0 |
| 4. Висока стручна спрема | 23 | 22 | 1 |

*Табела 3 Полна структура руководећих радних места – Директор*

|  |
| --- |
| **ПОЛНА СТРУКТУРА РУКОВОДЕЋИХ РАДНИХ МЕСТА** |
| Жене | Мушкарци | Укупно |
| 1 | 0 | 1 |

**1.3.Процена ризика**

План управљања ризицима израђује се на основу процене ризика, која представља почетну фазу у процесу израде Плана управљања ризицима.

Процена ризика врши се у свим радним процесима установе и врши се уз помоћ матрице којом се ризик процењује и мери као: веома висок, висок, умерени и низак, на основу којих се процењује вероватноћа настанка ризика, као и последица тог ризика.

Процена ризика у одређеном радном процесу врши се тако што се број запослених мање заступљеног рода у радном процесу подели са укупним бројем запослених у том радном процесу и помножи са 100. Тада се добија проценат уравнотежености полова у сектору на основу чега се може проценити ризик родне неравноправности.

Родна равноправност је заступљена ако је уравнотеженост између 40 и 50%, што значи да испод 40% постоји низак ризик родне неуравнотежености.

Процена ризика на основу које се утврђује вероватноћа настанка последице према горе наведеној табели служи да се у сваком радном процесу идентификују процеси који су нарочито изложени ризику за повреду принципа родне равноправности и то на следећи начин:

* 0 - 10% - веома висок ризик;
* 10 - 20% - висок ризик;
* 20 - 30% - умерени ризик;
* 30 - 40% - низак ризик.

На основу извршене анализе утврђује се који су радни процеси нарочито изложени ризику за повреду принципа родне равноправности.

**2.ОБЛАСТИ И ПРОЦЕСИ КОЈИ СУ РИЗИЧНИ ЗА ПОВРЕДУ ПРИНЦИПА РОДНЕ РАВНОПРАВНОСТИ**

У Установи је изражен дисбаланс и неуравнотежена заступљеност полова међу запосленима али без дискриминације у раду и са једнаким могућностима за рад и за жене и мушкарце. Један од разлога наведеног дисбаланса је тај што су сви запослени који су ангажовани на пословима са највећим бројем извршилаца, а то су радна места: „васпитач“, „медицинска сестра – васпитач“ „кувар-сервирка“, „“спремачица“ занимања за која се претежно опредељују жене, као и то да се за неке области рада, као што су васпитање образовање и нега највише опредељују жене. Основно мерило за запослење јесте испуњавање потребних услова предвиђених законом, кроз опште, посебне и функционалне компетенције, које се проверавају за сваког кандидата појединачно и које су посебно предвиђене за свако радно место посебно, независно од пола.

У том смислу не можемо говорити о постојању било ког облика дискриминације у структури запослених, јер установа нема и не може имати било какав утицаја на полну структуру лица која ће се јавити на конкурс за запослење.

Дакле, без обзира на непостојање принципа у спровођењу родне равноправности важно је напоменути да су лица запослена у установи примљена у радни однос по основу конкурса или без спровођења конкурса у случајевима предвиђеним законом искључиво на основу критеријума који се тичу радног места, а не личних својстава или пола. Исто се односи и на директора установе који се бира на основу члана 123. Закона о основама система образовања и васпитања („Сл. гласник РС“ број 88/2017, 27/2018 и др. закони, 10/2019, 6/2020, 129/2021 и 92/2023).

У погледу старосне структуре запослених, међу оба пола су заступљена лица средње животне доби.

У Установи не постоји различита нето плата на истоветним радним местима која се исплаћује запосленом за пуно радно време, према полној структури. Плате запослених се обрачунавају и исплаћују у складу са законом, Уредбом о коефицијентима за обрачун и исплату плата запослених у јавним службама (,,Сл.гласник РС"44/01,15/02, 30/02, 32/02, 69/02, 78/02, 61/03,121/03,130/03,67/04, 120/04, 5/05, 26/05, 81/05, 105/05, 109/05, 27/06, 32/06, 58/06, 82/06, 106/06,10/07, 40/07, 60/07, 91/07, 106/07, 7/08, 9/08, 24/08, 26/08, 31/08, 44/08, 54/08, 108/08, 113/08, 79/09, 25/10, 91/10, 20/11, 65/11, 100/11, 11/12, 124/12, 8/13, 4/14, 58/14, 113/2017 – др.закон, 95/2018 – др. закон, 86/2019- др.закон, 157/2020-др.закон, 19/2021, 48/2021, 123/2021-др.закон, 73/2023 и 83/2023), члана 30-36. и члана 159. став 2. Закона о запосленима у јавним службама („Сл. гласник РС'', бр. 113/2017, 95/2018, 86/2019, 157/2020 и 123/2021), Уредбом о Каталогу радних места у јавним службама и другим организацијама у јавном сектору („Сл. гласник РС”, бр.81/2017, 6/2018 и 43/2018), Правилником о раду (бр.1057 од 30.12.2020), Правилником о I изменама и допунама Правилника о раду (бр, 553 од 06.06.2022), Правилником о II изменама и допунама Правилника о раду (бр.218 од 22.02.2023 којим су регулисана и друга примања запослених), Посебним колективним уговором за запослене у установама предшколског васпитања и образовања (,,Службени гласник РС'', број 97/2020 и 6/2023), односно према објективном критеријуму, стручној спреми и радном месту.

 У предходном периоду није било узнемиравања, полног узнемиравања, посредне или непосредне дискриминације, као ни судских спорова из ове области.

Стручно усавршавање и оспособљавање запослених није условљено полом запослених.

 **3. МЕРЕ ЗА ОСТВАРИВАЊЕ И УНАПРЕЂЕЊЕ РОДНЕ РАВНОПРАВНОСТИ**

Мере за остваривање и унапређивање родне равноправности се деле на опште мере и посебне мере.

Опште мере за остваривање и унапређивање родне равноправности јесу законом прописане мере којима се у одређеној области забрањује дискриминација на основу пола, односно рода, или налаже одговарајуће поступање ради остваривања родне равноправности.

 **3.1**. **Посебне мере за остваривање и унапређивање родне равноправности** су активности, мере, критеријуми и праксе у складу са начелом једнаких могућности којима се обезбеђује равноправно учешће и заступљеност жена и мушкараца, посебно припадника осетљивих друштвених група, у свим сферама друштвеног живота и једнаке могућности за остваривање права и слобода.

 Приликом одређивања посебних мера морају се уважавати различити интереси, потребе и приоритети жена и мушкараца, а посебним мерама мора се обезбедити:

➢ право жена и мушкараца на информисаност и једнаку доступност услугама и програмима;

➢ примена уродњавања и родно одговорног буџетирања у поступку планирања, управљања и спровођења планова, пројеката и политика;

➢ промовисање једнаких могућности у управљању људским ресурсима;

➢ уравнотежена заступљеност полова у управним и другим телима;

➢ уравнотежена заступљеност полова у свакој фази формулисања и спровођења политика родне равноправности;

➢ употреба родно сензитивног језика како би се утицало на уклањање родних стереотипа при остваривању права и обавеза жена и мушкараца;

➢ прикупљање релевантних података разврстаних по полу и њихово достављање надлежним институцијама.

**3.2. Врсте посебних мера** су:

- мере које се одређују и спроводе у случајевима осетно неуравнотежене заступљености полова;

- подстицајне мере, којима се дају посебне погодности или уводе посебни подстицаји у циљу унапређења положаја и обезбеђивања једнаких могућности за жене и мушкарце и у свим радним процесима, као и у свим областима друштвеног живота;

- програмске мере, којима се операционализују програми за остваривање и унапређење родне равноправности.

 Предшколска установа ,,Лептирић'' Лајковац примењује све опште мере прописане законом, општим актом, а које се односе на услове рада, права, обавезе и одговорности из радног односа, образовање, оспособљавање и усавршавање и престанак радног односа.

 Посебне мере које се могу применити у циљу смањења ризика од повреде принципа родне равноправности су:

1. организовати обуке запослених о родној равноправности у сфери рада;
2. придржавање свих прописа у вези са заштитом мајчинства;
3. обезбеђивање усклађености породичног и професионалног живота, а посебно лакше остваривање права и обавеза запослених који негују члана уже породице или члана породичног домаћинства;
4. у складу са потребама процеса рада и расположивим људским ресурсима применити одредбе Закона о раду и општих аката послодавца које омогућавају запосленим и радно ангажованим лицима другачији распоред радног врема, рад од куће и друго;
5. пратити рад запослених по повратку са одсуства и спречити могућа оптерећења приликом расподеле радних задатака;
6. информисање запослених о законским и подзаконским прописима који прописује мере против родно заснованог насиља, укључујући и сексуално узнемиравање, злостављање и уцењивање;
7. похађање обука, семинара и конференција из области родне равноправности за све запослене;
8. уређивање постојећих општих аката и доношење нових који уређују спречавање родно заснованог насиља, укључујући и сексуално узнемиравање, злостављање и уцењивање;
9. употреба родно заснованог језика.

Посебне мере примењују се док се не постигне циљ због којег су прописане, а то је родна уравнотеженост у процесима рада.

**3.3. Програмске мере**

 Овим мерама се операционализују програми за остваривање и унапређење родне равноправности. Установа услед потреба за остваривање и унапређење родне равноправности доноси следеће програмске мере:

➢ Имплементација родно осетљивог језика у интерним документима;

➢ Похађање обука и семинара за запослене који се налазе у стручним органима Установе у вези са родном равноправношћу;

➢ Успостављање сарадње са државним органима и организацијама цивилног друштва.

 Трајање Програмских мера нема временског ограничења и спроводиће се континуирано.

**РЕЗИМЕ**

Већа заступљеност женског пола у кадровској структури Предшколске установе ,,Лептирић'' Лајковац је последица специфичности делатности предшколског васпитања и образовања, те није потребно предвидети посебне мере приликом заснивања радног односа и распоређивања на радна места за смањење ризика од повреде принципа родне равноправности.

У радном процесу - Васпитно-образовни рад и нега деце знатно мањи број запослених мушког пола је последица тога што образовне профиле за васпитаче и медицинске сестре-васпитаче у знатно већем броју уписују особе женског пола, па је самим тим и већи број запослених жена за радна места васпитача и медицинске сестре -васпитача. Такође за рад на пословима спремачице искључиво су заинтересоване жене; за рад на пословима кувар-сервирка у већој мери су заинтересоване жене. Са друге стране, за послове домара/мајстора оржавања и возача заинтересовани су углавном мушкарици, који се једини и пријављују за обављање ових послова и кувара где је интересовање и заступљеност оба пола слична.

 Све мере су донете са циљем континуираног унапређења родне равноправности у деловању Установе. Мере се доносе са циљем квалитативног унапређења родне компоненте у функционисању Установе.

 Спровођење мера се врши континуирано кроз процесе доношења одлука, квалитативним извештавањем органа управљања о свим битним елементима везаним за родну равноправност, као и подизањем свести код запослених о значају примене принципа родне равноправности.

План почиње да се примењује почев од дана доношења.

  **ДИРЕКТОР**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Мила Лончар Митровић**